**Likumprojekta „Grozījumi likumā „Par privatizējamo valsts un pašvaldību īpašuma objektu novērtēšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts “Grozījumi likumā „Par privatizējamo valsts un pašvaldību īpašuma objektu novērtēšanas kārtību”” (turpmāk – Likumprojekts) ir sagatavots, izpildot Ministru kabineta 2017.gada 6.jūnija sēdē (prot. 29 68.§, 7.6.apakšpunkts) doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 6.jūnija sēdē (prot.29 68.§) (turpmāk – protokollēmums) tika pieņemts zināšanai Ekonomikas ministrijas sagatavotais informatīvais ziņojums “Par valsts līdzdalību valsts akciju sabiedrībā “Privatizācijas aģentūra” un tās vispārējo stratēģisko mērķi” (turpmāk – Informatīvais ziņojums) un nolemts, pamatojoties uz Valsts pārvaldes iekārtas likuma 88.panta pirmās daļas 1.punktu, saglabāt valsts līdzdalību valsts akciju sabiedrībā “Privatizācijas aģentūra” (turpmāk – Privatizācijas aģentūra), nosakot, pamatojoties uz Publiskas personas kapitāla daļu un kapitālsabiedrību pārvaldības likuma 4. un 7.pantu, Privatizācijas aģentūras vispārējo stratēģisko mērķi – nodrošināt profesionālu valsts kapitāla daļu un problemātisko aktīvu pārvaldību, kā arī Privatizācijas aģentūras turējumā esošo aktīvu, kas nav nepieciešami valsts funkciju īstenošanai, atsavināšanu un privatizāciju.  Informatīvā ziņojuma 4.5.apakšsadaļā sniegts priekšlikums mainīt Privatizācijas aģentūras nosaukumu (firmu) uz tādu, kas atbilstu Privatizācijas aģentūras darbības profilam un atspoguļotu visas tās darbības jomas. Atbilstoši Informatīvā ziņojuma 5.2.apakšsadaļā norādītajam likumā “Par privatizējamo valsts un pašvaldību īpašuma objektu novērtēšanas kārtību” ir nepieciešami grozījumi tikai saistībā ar Privatizācijas aģentūras nosaukuma (firmas) maiņu.  Jāņem vērā, ka nākotnē var būt situācijas, kurās nepieciešami līdzīgi grozījumi likumā “Par privatizējamo valsts un pašvaldību īpašuma objektu novērtēšanas kārtību”, piemēram, atkārtoti var tikt mainīta Privatizācijas aģentūras firma vai valsts pārvaldes uzdevums var tikt deleģēts citai institūcijai. Lai izvairītos no normatīvisma, likumā “Par privatizējamo valsts un pašvaldību īpašuma objektu novērtēšanas kārtību” jāietver vispārēja atsauce uz valsts īpašumu privatizāciju veicošo institūciju, nenosakot konkrētu institūciju, jo to nosaka valsts īpašumu privatizāciju regulējošie likumi.  Likuma “Par valsts un pašvaldību īpašuma objektu privatizāciju” I daļā noteikts, ka privatizāciju veicošā institūcija ir Privatizācijas aģentūra vai attiecīgā pašvaldība, kas veic valsts vai pašvaldību īpašuma objektu vai zemesgabalu privatizāciju saskaņā ar šo likumu, kā arī Zemkopības ministrija, kas veic agroservisa uzņēmumu privatizāciju saskaņā ar likumu “Par agroservisa uzņēmumu privatizāciju”. Atbilstoši likuma “Par valsts un pašvaldību īpašuma privatizācijas komisijām” 1.panta pirmajai daļai valsts īpašuma privatizācijas komisijas tiek izveidotas, lai veiktu valsts īpašuma objektu privatizāciju saskaņā ar likumu “Par piena pārstrādes uzņēmumu privatizāciju” *(zaudējis spēku 1997.gada 1.janvārī)*, likumu “Par īpašuma privatizāciju agroservisa uzņēmumos” *(zaudējis spēku 2011.gada 11.februārī)*, likumu “Par gaļas pārstrādes uzņēmumu privatizāciju” *(zaudējis spēku 1997.gada 1.janvārī)* un likumu “Par maizes ražošanas valsts uzņēmumu privatizāciju” *(zaudējis spēku 1997.gada 1.janvārī)*.  Līdz ar to, ņemot vēra, ka likumi, uz kuru pamata tika veidotas valsts īpašuma objektu privatizācijas komisijas, ir zaudējuši spēku, šādu komisiju veidošanai nav tiesiska pamata. Attiecīgi atbilstoši likumam “Par valsts un pašvaldību īpašuma objektu privatizāciju” valsts īpašumu privatizāciju veicošā institūcija ir Privatizācijas aģentūra.  Ņemot vērā minēto, Likumprojekts paredz aizstāt likuma “Par privatizējamo valsts un pašvaldību īpašuma objektu novērtēšanas kārtību” preambulā vārdus „Latvijas Privatizācijas aģentūras vai valsts” ar vārdiem „valsts īpašumu privatizāciju veicošās institūcijas”, 2.panta pirmajā daļā - vārdus „Latvijas Privatizācijas aģentūra (turpmāk — Privatizācijas aģentūra) vai valsts” ar vārdiem „valsts īpašumu privatizāciju veicošā institūcija” un visā likumā - vārdus „Privatizācijas aģentūra” (attiecīgajā locījumā) ar vārdiem „valsts īpašumu privatizāciju veicošā institūcija” (attiecīgajā locījumā), kā arī izslēgt pārejas noteikumu 2.punktu. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| *Projekts šo jomu neskar* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā Ministru kabineta 2017.gada 6.jūnija sēdē (prot.29 68.§ 7.punkts) doto uzdevumu un saistībā arī ar Privatizācijas aģentūras nosaukuma (firmas) maiņu ir jāveic grozījumi arī citos likumos, kur minēta Privatizācijas aģentūra, un izstrādājami šādi likumprojekti:   1. “Grozījumi likumā “Par valsts un pašvaldību īpašuma objektu privatizāciju””; 2. “Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā”; 3. “Grozījumi Publiskas personas mantas atsavināšanas likumā”; 4. “Grozījumi likumā “Par valsts un pašvaldību dzīvojamo māju privatizāciju””; 5. “Grozījumi likumā “Par zemes privatizāciju lauku apvidos””; 6. “Grozījums Nekustamā īpašuma valsts kadastra likumā”; 7. “Grozījumi likumā “Par valsts un pašvaldību zemes īpašuma tiesībām un to nostiprināšanu zemesgrāmatās””; 8. “Grozījums likumā “Par zemes reformu Latvijas Republikas pilsētās””; 9. “Grozījums Zemesgrāmatu likumā”. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |

|  |
| --- |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar, jo Likumprojekts neparedz jaunu institūciju veidošanu, kā arī esošo institūciju funkciju paplašināšanu. |
| 3. | Cita informācija | Nav. |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

08.09.2017. 14:27

816

Zelča 67013163,

Inese.Zelca@em.gov.lv